鍾羽正

鍾羽正（），字叔濂，號龍淵（龍源），山東青州府益都县鍾家莊人。晚明政治人物，東林黨人楊家駱《萬曆庚辰己丑兩榜東林黨人考》。

 生平 
萬曆四年（1576年）丙子科山東鄉試第二名舉人。萬曆八年（1580年）庚辰科進士。工部觀政，出任河南滑縣知縣，多有惠政。十三年徵授禮科給事中，十四年差巡视京营。十五年遷工科右給事中，养病。十六年复除吏科右，十八年升工科左，出視宣府邊務。以受賄劾罷兵部左侍郎、宣府巡撫許守謙、副總兵張充實等官員。還京，十九年升任吏科都給事中。劾禮部侍郎韓世能，薊遼總督蹇達，大理少卿楊四知、洪聲遠不稱職，楊四知、洪聲遠因此貶謫。

萬曆二十年（1592年）正月，禮科都給事中李獻可偕六科諸臣上疏請求為神宗長子朱常洛舉行“豫教之典”。神宗大怒，指摘其誤書弘治年號，違旨侮君，貶一秩調外，其餘人等奪俸半年。大學士王家屏將御批封還，神宗愈加不滿。鍾羽正與吏科給事中舒弘緒均上疏支持李獻可。神宗將弘緒調職南京，羽正及獻可以調任邊遠地區雜職。大學士趙誌臯論救，被斥責；吏科右給事中陳尚象又爭，貶斥為民。戶科左給事中孟養浩，御史鄒德泳，戶兵刑工四科都給事中丁懋遜、張棟、吳之佳、楊其休，禮科左給事中葉初春，各自上疏救。神宗怒不可遏，命將孟養浩廷杖一百，除名。鄒德泳、丁懋遜、張棟、吳之佳等六人貶一秩，外放為官。李獻可、鍾羽正、李弘緒除名《明史·卷233》6076：李獻可，字堯俞，同安人。萬歷十一年進士。除武昌推官。課最，征授戶科給事中。屢遷禮科都給事中。二十年正月，偕六科諸臣疏請豫教，言：「元子年十有一矣，豫教之典當及首春舉行。倘謂內庭足可誦讀，近侍亦堪輔導，則禁闥幽閑，豈若外朝之清肅；內臣忠敬，何如師保之尊嚴。」疏入，帝大怒，摘疏中誤書弘治年號，責以違旨侮君，貶一秩調外，餘奪俸半歲。大學士王家屏封還御批，帝益不悅。吏科都給事中鍾羽正言：「獻可之疏，臣實贊成之，請與同謫。」吏科給事中舒弘緒亦言「言官可罪，豫教必不可不行」。帝益怒，出弘緒南京，而羽正及獻可並以雜職徙邊方。大學士趙誌臯論救，被旨譙讓。吏科右給事中陳尚象復爭之，坐斥為民。戶科左給事中孟養浩，御史鄒德泳，戶兵刑工四科都給事中丁懋遜、張棟、吳之佳、楊其休，禮科左給事中葉初春，各上疏救。帝益怒，廷杖養浩百，除其名。德泳、懋遜等六人並貶一秩，出之外。獻可、羽正、弘緒亦除名。。鍾羽正回鄉閉門讀書，家居近三十年。

光宗即位，起用為太僕寺少卿，尚未就職，改本寺正卿。天啟二年（1622年），吏部擬定鍾羽正為左副都御史，羽正不願位居僉都御史馮從吾之上，受僉都御史，而將讓副都御史讓與從吾。不久，改戶部右侍郎，監督倉場。天啟三年（1623年）春，官工部尚書。以“委身門戶”之罪被削，職奪官。崇禎時平反，復原官。《明史》有傳《明史·卷241》：鍾羽正，字叔濂，益都人。萬曆八年進士。除滑縣知縣。甫弱冠，多惠政，徵授禮科給事中。疏言朝講不宜輟，張鯨不宜赦，不報。遷工科左給事中，出視宣府邊務。哈剌慎、老把都諸部挾增市賞二十七萬有奇。羽正建議裁之。與參政王象乾讋襲以利害，莫敢動。兵部左侍郎許守謙先撫宣府，以賄聞，羽正劾去之。又劾罷副總兵張充實等，而悉置諸侵盜軍資者於理。還為吏科都給事中。劾禮部侍郎韓世能，薊遼總督蹇達，大理少卿楊四知、洪聲遠不職，四知、聲遠坐貶謫。時當朝覲，請禁餽遺，言：「臣罪莫大于貪。然使內臣貪而外臣不應，外臣貪而內臣不援，則尚相顧畏莫敢肆。今內以外為府藏，外以內為窟穴，交通賂遺，比周為奸，欲仕路清，世運泰，不可得也。」帝善其言，敕所司禁之。且命閣部大臣公事議於朝房，毋私邸接賓客。吏部推孟一脈應天府丞，蔡時鼎江西提學，副以呂興周、馬猶龍。帝惡一脈、時鼎嘗建言，皆用副者。羽正率同列上言：「陛下不用一脈、時鼎，中外謂建白之臣，不惟一時見斥，而且復進無階，銷忠直之氣，結諫諍之舌，非國家福。」疏入，忤旨，奪俸有差。二十年正月偕同官李獻可等請皇長子出閤豫教。帝恕，謫獻可官。羽正以己實主議，請與同謫，竟斥為民。杜門讀書，士大夫往來其地，率辭不見。林居幾三十年。光宗立，起太僕少卿。未至，進本寺卿。天啟二年，吏部將用為左副都御史，羽正辭曰：「馮公從吾僉院已久，吾後入，先之，是長競也。西臺何地，可以是風有位乎？」乃受僉都御史而讓從吾為副。甫入署，即言：「方從哲進藥議諡，封后移宮，無謀鮮斷，似佞似欺，宜免其官秩，使為法受過。沈氵岙隺結內援，招權賄，宜遄決其去。」羣小多不悅。熊廷弼、王化貞之獄，眾議紛呶。羽正言：「向者開原、鐵嶺之罪不明，致失遼陽、遼陽之罪不明，致失廣寧。朝廷疆土，堪幾番敗壞。」由是二人皆坐大辟。會朱童蒙以講學擊鄒元標及從吾，羽正言書院之設，實為京師首善勸，不當議禁。因自劾乞休。頃之，代從吾為左副都御史，俄改戶部右侍郎，督倉場。明年春，拜工部尚書。故事，奄人冬衣隔歲一給。是夏六月，羣奄千餘人請預給，蠭擁入署，碎公座，毆掾吏，肆罵而去。蓋忌羽正者嗾奄使發難也。羽正疏聞，因求罷。詔司禮太監杖謫羣奄，而諭羽正出視事。羽正求去益堅，因言：「今帑藏殫虛，九邊壯士日夜荷戈寢甲，弗獲一飽。慶陵工卒負重乘高，暴炎風赤日中，求傭錢不得。而獨內官請乞，朝至夕從。此輩聞之，其誰不含憤。臣奉職不稱，義當罷黜。」復三疏自引歸。踰年，逆黨霍維華追理三案，言羽正委身門戶，遂削奪。崇禎初，復官。久之卒。贈太子太保。。與鄒元標、馮從吾等人並稱“西臺三正人”清·趙吉士、盧宜等，《續表忠記》（卷1）：“明天啟初，馮從吾為憲副，與總憲鄒元標、僉憲鍾羽正一時稱西臺三正人。”。

家族
曾祖父鍾子鑑，曾任聽選官；祖父鍾秀，曾任广宗知縣；父親鍾洲，曾任知县。母石氏。重庆下。弟羽經、羽教、羽綱、羽纪。

参考文献

 延伸阅读 

Category:明朝滑縣知縣
Category:明朝禮科給事中
Category:明朝工科左给事中
Category:明朝吏科都給事中
Category:明朝戶部侍郎
Category:明朝工部尚书
Category:明朝追贈太子太保
Category:益都人
Y羽
Category:明朝太仆寺卿